CELEX: 32007D0101
Language: hu
Date: 2007-02-14 00:00:00
Title: 2007/101/EK: A Bizottság határozata ( 2007. február 14. ) a 2005/393/EK határozatnak a kéknyelvbetegséggel kapcsolatban korlátozás alá vont körzetek tekintetében történő módosításáról (az értesítés a C(2007) 416. számú dokumentummal történt) (EGT vonatkozású szöveg )

15.2.2007   
            
            
               HU
            
            
               Az Európai Unió Hivatalos Lapja
            
            
               L 43/40
            
         
      A BIZOTTSÁG HATÁROZATA
   
   (2007. február 14.)
   a 2005/393/EK határozatnak a kéknyelvbetegséggel kapcsolatban korlátozás alá vont körzetek tekintetében történő módosításáról
   (az értesítés a C(2007) 416. számú dokumentummal történt)
   (EGT vonatkozású szöveg)
   (2007/101/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kéknyelvbetegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (1) és különösen annak 8. cikke (3) bekezdésére,
   mivel:
   
               (1)
            
            
               A 2000/75/EK irányelv megállapítja a Közösségen belüli kéknyelvbetegség elleni védekezéshez szükséges ellenőrzési szabályokat és intézkedéseket, beleértve a védő- és megfigyelési körzetek kialakítását és az állatok körzetelhagyásának tilalmát.
            
         
               (2)
            
            
               A kéknyelvbetegséggel kapcsolatos védő- és megfigyelő körzetekről, illetve az ezen körzetekből vagy ezen körzeteken keresztül történő szállításokra alkalmazandó feltételekről szóló, 2005. május 23-i 2005/393/EK bizottsági határozat (2) rendelkezik az olyan globális földrajzi területek kijelöléséről, ahol a tagállamoknak a kéknyelvbetegséggel kapcsolatos védő- és megfigyelési körzeteket (a továbbiakban: korlátozás alá vont körzetek) kell létrehozniuk.
            
         
               (3)
            
            
               2006. december 7-én Portugália tájékoztatta a Bizottságot arról, hogy vírus terjedését fedezték fel a korlátozás alá vont körzet számos új periferikus területén.
            
         
               (4)
            
            
               Következésképpen ki kell terjeszteni Portugáliában a korlátozás alá vont körzeteket, figyelembe véve ezen régió jelenlegi meteorológiai helyzetéről rendelkezésre álló adatokat.
            
         
               (5)
            
            
               A 2005/393/EK határozatot ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/393/EK határozat I. melléklete e határozat melléklete szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. február 14-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 327., 2000.12.22., 74. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.
   
      (2)  HL L 130., 2005.5.24., 22. o. A legutóbb a 2007/28/EK határozattal (HL L 8., 2007.1.13. 51. o.) módosított határozat.
   
      MELLÉKLET
      A 2005/393/EK határozat I. melléklete a következőképpen módosul:
      A Portugáliára vonatkozó, az E. körzetben (4-es szerotípus) lévő, korlátozás alá vont körzetek jegyzéke helyébe a következő szöveg lép:
      
         „Portugália:
         
                     —
                  
                  
                     Algarve Regionális Mezőgazdasági Igazgatósága: minden concelho
                     
                  
               
                     —
                  
                  
                     Alentejo Regionális Mezőgazdasági Igazgatósága: minden concelho
                     
                  
               
                     —
                  
                  
                     Ribatejo e Oeste Regionális Mezőgazdasági Igazgatósága: minden concelho
                     
                  
               
                     —
                  
                  
                     Beira Interior Regionális Mezőgazdasági Igazgatósága: Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão és Mação concelho.”